Diari Oficial de la Generalitat Valenciana


Sumari del DOGV 4496, del 09-05-2003 (2003/5131)

Informació pública de l'alternativa tècnica de programa per al desenrotllament de l'actuació integrada de la unitat d'execució número 2 del sector P-5.
-------------------------------------------------------------------------------------------------------------------------------------------------------

### Dades del document

Número de DOGV
:   4496

Data del DOGV
:   09-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5131


Organisme emissor
:   Ajuntament de Teulada

Tipus de document
:   Anunci

Informació pública de l'alternativa tècnica de programa per al desenrotllament de l'actuació integrada de la unitat d'execució número 2 del sector P-5. [2003/F5131]
  
Esta Alcaldia Presidència, per mitjà de la Resolució de data 10 d'abril de 2003, ha resolt:
  
Primer. Sotmetre al tràmit d'informació pública l'alternativa tècnica de programa per al desenrotllament de l'actuació integrada de la unitat d'execució número 2 del sector P-5, que inclou projecte d'urbanització i projecte de reparcel·lació, presentat per la mercantil M.S. Mar-Park, SL, pel termini de vint (20) dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos previstos en l'article 46.3 de la Llei Reguladora de l'Activitat Urbanística.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant el termini indicat de vint (20) dies, comptadors des del següent al de publicació del present edicte en el Diari Oficial de la Generalitat Valenciana, sense que incidisca en el còmput d'este termini qualsevol altra forma de publicitat que es poguera donar a esta.
  
Tercer. Les proposicions juridicoeconòmiques es presentaran durant els cinc (5) dies següents al venciment del termini anterior.
  
Quart. Estos terminis quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment diferent a la inicial i prestara caució per a això. Esta pròrroga s'anunciarà al tauler d'edictes de l'ajuntament i es comunicarà a qui per desconéixer-la haguera presentat pliques prematurament.
  
Quint. L'acte d'obertura de pliques es realitzarà en la següent data hàbil a la conclusió del termini per a presentar-les. Si este dia és dissabte es posposarà al dilluns següent.
  
Sisé. L'expedient estarà de manifest i podrà consultar-se en el Departament d'Obres, Urbanisme i Medi Ambient de l'Ajuntament de Teulada, en dies i hores hàbils.
  
Seté. Notificar el present acord als regidors de la corporació municipal, de conformitat i als efectes previstos en l'article 46.3 de la Llei Reguladora de l'Activitat Urbanística.
  
Vuité. Remetre avís amb el contingut de l'edicte al domicili fiscal de qui conste en el cadastre com a titular de drets afectats per l'actuació proposada.
  
Nové. L'adjudicació del programa que es realitze s'efectuarà en els condicionants o les modificacions que, si fa al cas, acorde l'Ajuntament de Teulada.